**Ministru kabineta noteikumu projekta „Noteikumi par Sociālās integrācijas valsts aģentūras sniegto maksas pakalpojumu cenrādi” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **I Tiesību akta projekta izstrādes nepieciešamība** | | | | | | | | | | |
| 1. | | | Pamatojums | | Ministru kabineta noteikumu projekts „Noteikumi par Sociālās integrācijas valsts aģentūras sniegto maksas pakalpojumu cenrādi” (turpmāk – noteikumu projekts) izstrādāts saskaņā ar Likuma par budžetu un finanšu vadību 5.panta devīto daļu, kā arī lai ieviestu Valsts kontroles 2012.gada 7.novembra revīzijas ziņojuma Nr.5.1-2-5/2012 „Valsts budžeta izlietojuma likumība un efektivitāte, nodrošinot invalīdu un personu ar funkcionāliem traucējumiem sociālo un profesionālo rehabilitāciju” (turpmāk – Valsts kontroles ziņojums) ieteikumus.  Vienlaikus, lai atvieglotu administratīvo slogu un nodrošinātu pāreju uz *euro*, noteikumu projektā ņemts vērā *Euro* ieviešanas kārtības likuma 30.panta pirmajā daļā un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktā noteiktais, un attiecīgās cenas pārrēķinātas *euro*. | | | | | |
| 2. | | | Pašreizējā situācija un problēmas | | Pamatojoties uz Ministru kabineta 2012.gada 18.decembra noteikumu Nr.914 „Sociālās integrācijas valsts aģentūras nolikums” (turpmāk – MK noteikumi Nr.914) 8.2.apakšpunktu, Sociālās integrācijas valsts aģentūras (turpmāk – Aģentūra) finanšu līdzekļus veido arī ieņēmumi no Aģentūras sniegtajiem maksas pakalpojumiem.  Šobrīd Aģentūras sniegto maksas pakalpojumu cenrādi nosaka Ministru kabineta 2011.gada 10.maija noteikumi Nr.355 „Noteikumi par Sociālās integrācijas valsts aģentūras sniegto publisko maksas pakalpojumu cenrādi” (turpmāk – MK noteikumi Nr.355).  MK noteikumos Nr.355 ir nepieciešami grozījumi, jo to 7.punkts un 9.-12.punkts paredz pievienotās vērtības nodokli 22%, bet Pievienotās vērtības nodokļa likuma 41.panta pirmās daļas 1.punkts nosaka šī nodokļa standartlikmi 21%, apmērā.  SIA „Ernst & Young Baltic” veica Aģentūras sniegto maksas pakalpojumu pašizmaksas kalkulāciju aprēķinus, kuru rezultāta tika secināts, ka MK noteikumos Nr.355 noteiktās cenas neatbilst Aģentūras sniegto maksas pakalpojumu faktiskajām izmaksām. Ņemot vērā maksas pakalpojumu faktiskās izmaksas, maksas pakalpojumu cenas kopš MK noteikumu Nr.355 spēkā stāšanās brīža ir gan palielinājušās, gan samazinājušās. Maksas pakalpojumu cenas ir samazinājušās, piemēram, modulārās apmācības programmām, ārsta konsultācijām hidroterapijai (izņemot šarko dušu un baseina izmantošanu vienai personai), fizikālas terapijas procedūrām, savukārt palielinājušās, piemēram, Profesionālās vidusskolas izglītības programmām, Koledžas studiju programmām, automašīnu pielāgošanai invalīdu vajadzībām u.c.  Izmaiņas maksas cenrādī nepieciešamas, jo Valsts kontroles ziņojuma 129.punktā noteikts, ka Aģentūrai jāizvērtē maksas pakalpojumu cenrādī iekļauto pakalpojumu izcenojumi un tie jānosaka atbilstoši ar pakalpojumu sniegšanu saistītajām tiešajām un netiešajām izmaksām (uzdevuma izpildes termiņš noteikts 2013.gada 30.jūlijs).  Aģentūra ir attīstījusi arī jaunus pakalpojumus, jo sabiedrībā pēc tiem ir pieprasījums.  Noteikumu projektā nav jāiekļauj tādi maksas pakalpojumi, kā tālākizglītības programmas, vairākas profesionālās vidusskolas un Aģentūras koledžas izglītības programmas, sociālā darbinieka konsultācijas, apdrukas pakalpojumi u.c., jo pēc šiem maksas pakalpojumiem nav pieprasījuma (Aģentūra šos maksas pakalpojums pēdējā gada laikā nav sniegusi).  Ņemot vērā paredzamo grozījumu apjomu, kā arī to, ka ar 2014.gada 1.janvāri Latvijā plānots ieviest *euro* un atbilstoši *Euro* ieviešanas kārtības likuma 30.panta pirmajai daļai, nepieciešams izdot jaunus noteikumus, kā arī Aģentūras sniedzamo pakalpojumu cenas nepieciešams izteikt gan latos, gan *euro*. | | | | | |
| 3. | | | Saistītie politikas ietekmes novērtējumi un pētījumi | | Noteikumu projekts šo jomu neskar. | | | | | |
| 4. | | | Tiesiskā regulējuma mērķis un būtība | | Noteikumu projekts paredz aktualizēt Aģentūras sniegto maksas pakalpojumu cenas un noteikt tās gan latos, gan *euro*.  Noteikumu projekta mērķis ir ieviest tādus Aģentūras maksas pakalpojumus, kuru izmaksas atbilst reālajām cenām un pēc kuriem ir pieprasījums, kā arī pielāgot Aģentūras sniegto maksas pakalpojumu cenrādi *euro* ieviešanai, t.i., konvertēt Aģentūras sniegto pakalpojumu cenas no latiem uz *euro* atbilstoši *Euro* ieviešanas kārtības likuma 6.pantā atrunātajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem. Aprēķins veikts, izmantojot kursu EUR 1 = LVL 0,702804.  Pamatojoties uz Valsts kontroles ziņojuma 129.punktu un Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi’” (turpmāk – MK noteikumi Nr.333) noteikto, noteikumu projektā iekļauto pakalpojumu izcenojumi noteikti atbilstoši ar pakalpojumu sniegšanu saistītajām tiešajām un netiešajām izmaksām (skat. anotācijas 1.-10.pielikumā). Veicot ar pakalpojuma sniegšanu saistīto tiešo un netiešo izmaksu aprēķinu, cenas par pakalpojumiem attiecībā pret MK noteikumos Nr.355 noteiktajām cenām ir gan palielinājušās, gan samazinājušās, kas saistīts ar pakalpojumu faktiskajām izmaksām.  Pamatojoties uz Valsts kontroles ziņojuma 156.punktu, noteikumu projektā iekļauti tikai tādi pakalpojumi, kas saistīti ar Aģentūras darbības mērķi vai arī ar Aģentūras klientiem nepieciešamo pakalpojumu sniegšanu.  Izvērtējot Aģentūras klientu pieprasījuma pēc jauniem pakalpojumiem un pakalpojumu atbilstību Aģentūras darbības mērķim, Aģentūra noteikumu projektā iekļauj jaunus maksas pakalpojumus:   1. Profesionālās pilnveides 570 stundu programma (noteikumu projekta sākotnējās ietekmes novērtējuma ziņojuma (anotācijas) 1.pielikuma 1.3.apakšpunkts); 2. Funkcionālo speciālistu konsultācijas:  * logopēda konsultācijas (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.1.3.3.apakšpunkts).  1. Klasiskā masāža:  * grūtnieču masāža (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.4.9.apakšpunkts); * vispārēja masāža bērniem (1-5 gadiem, 6-10 gadiem un 11-14 gadiem) (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.4.10.1., 5.4.10.2. un 5.4.10.3.apakšpunkts).  1. Nodarbības funkcionālā speciālista vadībā:  * fizioterapija individuāli ar individuālu vingrojumu kompleksu izstrādi (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.5.5.apakšpunkts); * fizioterapija individuāli bērniem no 4-14 gadu vecumam (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.5.6.apakšpunkts); * fiziskās aktivitātes trenažieru zālē ar dozētu slodzi (ar ārsta norīkojumu) (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.5.9.apakšpunkts).  1. Medicīniskās manipulācijas:  * urīnpūšļa kateterizācija ar vienreizējo kateteri (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.7.8.apakšpunkts); * urīnpūšļa skalošana ielikta pastāvīgā katetera gadījumā (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.7.9.apakšpunkts); * izgulējumu apstrāde (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.7.10.apakšpunkts); * asinsspiediena mērīšana bez ārsta nozīmējuma (noteikumu projekta sākotnējās ietekmes novērtējuma ziņojuma (anotācijas) 1.pielikuma 5.7.11.apakšpunkts).   Jaunajiem maksas pakalpojumu cenas noteiktas pamatojoties uz SIA „Ernst & Young Baltic” veiktajiem pašizmaksas kalkulācijas aprēķiniem, kas katra pakalpojuma specifikai ir piemērojis noteikta veida metodiku pašizmaksas kalkulācijas veikšanai (jauno maksas pakalpojuma izcenojuma aprēķinu skat. noteikumu projekta sākotnējās ietekmes novērtējuma ziņojuma (anotācijas) 1.pielikumā, 3.pielikumā un 4.pielikumā ”Maksas pakalpojuma izcenojuma aprēķins”).  Tā kā atsevišķu Aģentūras pakalpojumu (2.1., 3.1. un 3.2.apakšpunktā noteiktos pakalpojumus) cenas būtiski tiek palielinātas un, lai ievērotu tiesiskās paļāvības principu, noteikumu projektā iekļauts punkts, kas paredz, ka attiecībā uz jau noslēgtajiem līgumiem līdz izglītības programmas apguves pabeigšanai, bet ne ilgāk kā līdz 2016.gada 31.decembrim, tiek piemērotas iepriekšējās cenas.  Ņemot vērā, ka Aģentūra izglītojamajiem, kuri izglītības un studiju programmas, kā arī modulārās apmācības un profesionālās pilnveides kursus apgūst par pašu līdzekļiem, sniedz tikai izglītības pakalpojumu, līdz ar to noteikumu projekta 1.pielikuma un 2.pielikuma 1., 2. un 3.punktā noteiktajiem pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma (stājušies spēkā 2013.gada 1.janvārī) 52.panta pirmās daļas 12.punktu.  Vienlaikus noteikumu projektā paredzēts, ka par spēku zaudējušiem tiek atzīti MK noteikumi Nr.355. | | | | | |
| 5. | | | Projekta izstrādē iesaistītās institūcijas | | Labklājības ministrija un Aģentūra | | | | | |
| 6. | | | Iemesli, kādēļ netika nodrošināta sabiedrības līdzdalība | | Noteikumu projekts neparedz būtiskas cenu izmaiņas Aģentūras sniegtajiem pakalpojumiem, tāpēc sabiedrības līdzdalības nodrošināšana nebija nepieciešama.  Savukārt *euro* pielāgošanā sabiedrības līdzdalība netika nodrošināta, jo noteikumu projekts nemaina tiesisko regulējumu pēc būtības. | | | | | |
| 7. | | | Cita informācija | | Saskaņā ar Valsts kontroles ziņojumā noteikto Aģentūrai līdz 2013.gada 30.jūlijam maksas pakalpojumu cenrādī iekļauto pakalpojumu izcenojumi jānosaka atbilstoši ar pakalpojumu sniegšanu saistītajām tiešajām un netiešajām izmaksām. Savukārt saskaņā ar *Euro* ieviešanas kārtības likuma 13.panta pirmo daļu, preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim noteikumu projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim.  Atbilstoši Ministru kabineta uzdevumam (18.12.2012. protokols Nr.71 44.§ 2.punkts) Labklājības ministrijai sadarbībā ar Tieslietu ministriju un Izglītības ministriju jāsagatavo un līdz 2013.gada 1.oktobrim noteiktā kārtībā jāiesniedz izskatīšanai Ministru kabinetā priekšlikumi par Aģentūras institucionālā modeļa un darbības efektivizāciju. Izpildot minēto uzdevumu, Labklājības ministrija vērtēs gan Aģentūras statusu, funkcijas un uzdevumus, gan sniedzamos maksas pakalpojumus, tai skaitā iespēju atteikties no atsevišķu maksas pakalpojumu sniegšanas. | | | | | |
| **II Tiesību akta projekta ietekme uz sabiedrību** | | | | | | | | | | |
| 1. | | Sabiedrības mērķgrupa | | | Noteikumu projekts attiecas uz:   1. personām ar funkcionāliem traucējumiem un personām, kurām nepieciešama veselības un darbspēju uzlabošana (2012.gadā tika pārdotas 14193 maksas rehabilitācijas gultas dienas); 2. audzēkņiem un studentiem (izglītojamiem) Jūrmalas profesionālajā vidusskolā un Koledžā (vidēji 2012.gadā par maksu mācījās 25 izglītojamie). | | | | | |
| 2. | | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | | | Nav attiecināms. | | | | | |
| 3. | | Tiesiskā regulējuma finansiālā ietekme | | | Mērķa grupas izdevumi atkarībā no to izmantotajiem maksas pakalpojumiem (skat. noteikumu projekta 1.un 2.pielikumu). | | | | | |
| 4. | | Tiesiskā regulējuma nefinansiālā ietekme | | | Tiek ieviesti jauni maksas pakalpojumi. | | | | | |
| 5. | | Administratīvās procedūras raksturojums | | | Noteikumu projekts šo jomu neskar. | | | | | |
| 6. | | Administratīvo izmaksu monetārs novērtējums | | | Noteikumu projekts šo jomu neskar. | | | | | |
| 7. | | Cita informācija | | | Nav | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| **Rādītāji** | | | | | **2013.gads** | | Turpmākie trīs gadi (tūkst. latu) | | | |
| **2014** | **2015** | **2016** | |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | |
| 1 | | | | | 2 | 3 | 4 | 5 | 6 | |
| 1. Budžeta ieņēmumi: | | | | | ***783,4*** | ***0*** | ***-65,0*** | ***-65,0*** | ***-65,0*** | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | | | ***783,4*** | ***0*** | ***-65,0*** | ***-65,0*** | ***-65,0*** | |
| 1.2. valsts speciālais budžets | | | | | ***0*** | ***0*** | ***0*** | ***0*** | ***0*** | |
| 1.3. pašvaldību budžets | | | | | ***0*** | ***0*** | ***0*** | ***0*** | ***0*** | |
| 2. Budžeta izdevumi: | | | | | ***783,4*** | ***0*** | ***-65,0*** | ***-65,0*** | ***-65,0*** | |
| 2.1. valsts pamatbudžets | | | | | ***783,4*** | ***0*** | ***-65,0*** | ***-65,0*** | ***-65,0*** | |
| 2.2. valsts speciālais budžets | | | | | ***0*** | ***0*** | ***0*** | ***0*** | ***0*** | |
| 2.3. pašvaldību budžets | | | | | ***0*** | ***0*** | ***0*** | ***0*** | ***0*** | |
| 3. Finansiālā ietekme: | | | | | ***0*** | ***0*** | ***0*** | ***0*** | ***0*** | |
| 3.1. valsts pamatbudžets | | | | | ***0*** | ***0*** | ***0*** | ***0*** | ***0*** | |
| 3.2. speciālais budžets | | | | | ***0*** | ***0*** | ***0*** | ***0*** | ***0*** | |
| 3.3. pašvaldību budžets | | | | | ***0*** | ***0*** | ***0*** | ***0*** | ***0*** | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | | | X | ***0*** | ***0*** | ***0*** | ***0*** | |
| 5. Precizēta finansiālā ietekme: | | | | | X | ***0*** | ***0*** | ***0*** | ***0*** | |
| 5.1. valsts pamatbudžets | | | | | ***0*** | ***0*** | ***0*** | ***0*** | |
| 5.2. speciālais budžets | | | | | ***0*** | ***0*** | ***0*** | ***0*** | |
| 5.3. pašvaldību budžets | | | | | ***0*** | ***0*** | ***0*** | ***0*** | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):  Aktualizējot maksas pakalpojumu izcenojumus atbilstoši MK noteikumiem Nr.333, tika izvērtēti katra maksas pakalpojuma nodrošināšanai nepieciešamie tiešie izdevumi. Aprēķinā iekļautas arī uz katra pakalpojuma sniegšanu attiecināmās netiešās izmaksas. Aprēķini veikti balstoties uz iepirkuma rezultātā izraudzīta pakalpojumu sniedzēja SIA „ Ernst & Young Baltic” veiktajiem pašizmaksas kalkulācijas aprēķiniem, kas katra pakalpojuma specifikai ir piemērojis noteikta veida metodiku pašizmaksas kalkulācijas veikšanai. | | | | | | | | | | |
| 6.1. detalizēts ieņēmumu aprēķins | | | | | Saskaņā ar likumu „Par budžetu 2013.gadam” ieņēmumi no maksas pakalpojumiem un citiem pašu ieņēmumiem Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšanas un profesionālās un sociālās rehabilitācijas pakalpojumu nodrošināšana" plānoti 783 400 latu apmērā. Ņemot vērā veikto cenu kalkulāciju 2013.gadā prognozēta maksas pakalpojumu un citu pašu ieņēmumu neizpilde 65 000 latu apmērā un 2014.gadā un turpmākajos gados plānots ieņēmumu no maksas pakalpojumiem un citu pašu ieņēmumu samazinājums **65 000 latu** apmērā.  Detalizētu ieņēmumu aprēķinu skatīt noteikumu projekta sākotnējās ietekmes novērtējuma ziņojuma (anotācijas) 12.pielikumā „Plānotie ieņēmumi no sniegtajiem maksas pakalpojumiem un citiem pašu ieņēmumiem no 2013. gada 1.janvāra līdz 30.jūnijam”, 13.pielikumā „Plānotie ieņēmumi no sniegtajiem maksas pakalpojumiem un citiem pašu ieņēmumiem no 2013. gada 1.jūlija līdz 31.decembrim” un 14.pielikumā „Plānotie ieņēmumi no sniegtajiem maksas pakalpojumiem un citiem pašu ieņēmumiem 2014.gadā un turpmākajos gados”. | | | | | |
| 6.2. detalizēts izdevumu aprēķins | | | | | Šobrīd Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšanas un profesionālās un sociālās rehabilitācijas pakalpojumu nodrošināšana" plānoti izdevumi no maksas pakalpojumiem un citiem pašu ieņēmumiem 783 400 latu apmērā, t.sk.: atlīdzībai 364 724 latu (atalgojums 293 919 latu), precēm un pakalpojumiem 367 736 latu, sociālajiem pabalstiem 27 940 latu un pamatkapitāla veidošanai 23 000 latu.  2013.gadā, salīdzinājumā ar šobrīd plānotajiem ieņēmumiem no maksas pakalpojumiem un citiem pašu ieņēmumiem tiek prognozēta ieņēmumu no maksas pakalpojumiem un citu pašu ieņēmumu un tiem atbilstošu izdevumu neizpilde 65 000 latu apmērā, t.sk.:  1. neizpilde: atlīdzībai 1 022 lati (atalgojumam 1 979 lati), precēm un pakalpojumiem 68 302 lati;  2.pārpilde: sociālajiem pabalstiem 2 160 latu un pamatkapitāla veidošanai 2 164 lati.  2014.gadā un turpmākajos gados, salīdzinājumā ar šobrīd 2013.gadā plānotajiem izdevumiem, izdevumu samazinājums no maksas pakalpojumiem un citiem pašu ieņēmumiem plānots 65 000 latu apmērā, t.sk.: samazinājums atlīdzībai 14 lati (atalgojumam 12 lati), precēm un pakalpojumiem 59 933 lati, sociālajiem pabalstiem 2 940 latu un pamatkapitāla veidošanai 2 113 lati.  Detalizētu izdevumu aprēķinu 2013.gadam un turpmākajiem gadiem skatīt noteikumu projekta sākotnējās ietekmes novērtējuma ziņojuma (anotācijas) 15.pielikumā „Plānotie izdevumi no ieņēmumiem no maksas pakalpojumiem un citiem pašu ieņēmumiem 2013.gadā un turpmākajos gados”.  Detalizētu informācija par maksas pakalpojumu izcenojumiem 2013.gadam un turpmākajiem gadiem skatīt noteikumu projekta sākotnējās ietekmes novērtējuma ziņojuma (anotācijas) 1.-10.pielikumā „Maksas pakalpojumu izcenojuma aprēķins”. | | | | | |
| 7. Cita informācija | | | | | Ieņēmumi no Aģentūras maksas pakalpojumiem tiks ieskaitīti budžeta programmas 05.00.00. „Valsts sociālie pakalpojumi” ietvaros tiek īstenota apakšprogramma 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” un tiks izlietoti izdevumu, kas saistīti ar maksas pakalpojumu sniegšanu, segšanai.  Savukārt noteikumu projekta 2.pielikumam finansiālā ietekme uz valsts budžeta ieņēmumiem un izdevumiem atbilstoši *Euro* ieviešanas kārtības likuma 6.pantā norādītajiem principiem netiek plānota.  Plānoto ieņēmumu no maksas pakalpojumiem un citu pašu ieņēmumu un tiem atbilstošu izdevumu neizpilde 2013.gadā tiek prognozēta 65 000 latu apmērā. Ja 2013.gadā tiks ierosināti grozījumi likumā „Par valsts budžetu 2013.gadam” ministrija sniegs priekšlikumus ieņēmumu no maksas pakalpojumiem un citu pašu ieņēmumu un tiem atbilstošu izdevumu samazināšanai. Par ieņēmumu no maksas pakalpojumiem un citu pašu ieņēmumu un tiem atbilstošu izdevumu samazināšanu 2014.gadam un turpmākajiem gadiem ministrija sniegs priekšlikumus MK likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014.-2016.gadam” sagatavošanas un izskatīšanas procesā. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | |
| 1.Nepieciešamie saistītie tiesību aktu projekti | | | | Stājoties spēkā noteikumu projektam, spēku zaudē MK noteikumi Nr.355. | | | | | | |
| 2.Cita informācija | | | | Nav | | | | | | |

*Anotācijas V - VI sadaļa – projekts šīs jomas neskar.*

|  |  |  |
| --- | --- | --- |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aģentūra |
| 2. | Projekta izpildes ietekme uz pārvaldes funkcijām | Noteikumu projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Noteikumu projekts šo jomu neskar. |
| 6. | Cita informācija. | Nav |

Labklājības ministre I.Viņķele

13.09.2013., 09:27

2279,

L.Juste, 67021669,

[Liga.Juste@lm.gov.lv](mailto:Liga.Juste@lm.gov.lv)

I.Ķīse, 67021651,

Inese.Kise@lm.gov.lv

fakss 67021678